ธรรมนัส ลั่น ไม่ต้องปรับครม. หาก ปชช.ไม่เอาผมแล้ว ยินดีไป ยัน ไม่น้อยใจ
ร.อ.ธรรมนัส พรหมเผ่า รมช.เกษตรและสหกรณ์ ลั่น หากประชาชนไม่เอาผมแล้ว ก็ยินดีที่จะไป ไม่ต้องปรับครม. ขณะ ศรสุวีย์ คนโพสต์เฟซฯ เข้าพบตร. ยัน ไม่ได้กักตุนหน้ากากฯวันที่ 9 มี.ค. ร.อ.ธรรมนัส พรหมเผ่า รมช.เกษตรและสหกรณ์ กล่าวระหว่างการแถลงข่าว ชี้แจง ปมคนติดตามตนเอง พิตตินันท์ รักเอียด อดีตผู้สมัคร ส.ส.พลังประชารัฐ เขต 6 จากสุราษฎร์ธานี อาจมีส่วนเกี่ยวข้องการกักตุนและขายหน้ากากอนามัย ที่อ้างว่ามี 200 ล้านชิ้น ว่า ผมไม่ได้น้อยใจ แม้เจอข่าวแบบนี้เยอะในช่วงนี้ ยังยืนยันเหมือนเดิม ผมเข้ามาทำงานเพื่อบ้านเมือง ถ้าวันหนึ่งประชาชนไม่เอาเราแล้ว เราไม่มีประโยชน์ต่อบ้านเมืองแล้ว ก็ไม่ต้องปรับ ครม. ผมยินดีจะไปทันที ผมไม่ได้มีอาชีพเป็นนักการเมือง ยอมรับ ท่านนายกฯ เป็นห่วงเรื่องนี้มาก เพราะเป็นเรื่องอ่อนไหวสำหรับพี่น้องประชาชนล่าสุด เมื่อเวลาประมาณ 14.10 น.นายศรสุวีย์ ภู่รวีนะศวัชรี ได้เดินทางมาถึง ที่สำนักงานตำรวจภูธรภาค 2 พร้อมกับระบุว่า ไม่มีอะไรจะชี้แจง รู้เท่าไม่ถึงการณ์ ไม่มีอะไรนอกจากขอโทษพี่น้องประชาชน ไม่มีหน้ากากตุนไว้จริง ๆยืนยัน ไม่มีครับ อยากขอโทษทุกคนทำให้ทุกคนเดือดร้อน ผมไม่มีอะไรจริงๆ โดยไปไหว้พระที่จันทบุรี เพิ่งกลับมา เมื่อคืนทราบข่าวและแจ้งความเอาไว้แล้ว ข่าวในโซเชียลมันแรงไป นายศรสุวีย์ กล่าว
ร.อ.ธรรมนัส พรหมเผ่า รมช.เกษตรและสหกรณ์ ลั่น หากประชาชนไม่เอาผมแล้ว ก็ยินดีที่จะไป ไม่ต้องปรับ ครม. ขณะ ศรสุวีย์ คนโพสต์เฟซฯ เข้าพบ ตร. ยัน ไม่ได้กักตุนหน้ากากฯ
กักตุนหน้ากากอนามัย,โควิด-19,หน้ากากอนามัย,เพจแหม่มโพธิ์ดำ,ธรรมนัส พรหมเผ่า,พิตตินันท์ รักเอียด,ไม่ต้องรอปรับครม.,ข่าวทั่วไป